Bekendtgørelse til den person, der er omfattet af de restriktive foranstaltninger i Rådets afgørelse 2010/231/FUSP som gennemført ved gennemførelsesafgørelse (FUSP) 2022/341 og i Rådets forordning (EU) nr. 356/2010 som gennemført ved gennemførelsesforordning (EU) 2022/340 om restriktive foranstaltninger på grund af situationen i Somalia

(2022/C 101/01)

Følgende oplysninger bekendtgøres hermed for den person, der er opført i bilaget til Rådets afgørelse 2010/231/FUSP (1) som gennemført ved gennemførelsesafgørelse (FUSP) 2022/341 (2) og i bilag I til Rådets forordning (EU) nr. 356/2010 (3) som gennemført ved gennemførelsesforordning (EU) 2022/340 (4) om restriktive foranstaltninger på grund af situationen i Somalia.

Den 18. februar 2022 godkendte De Forenede Nationers Sikkerhedsråds komité, der er nedsat i medfør af Sikkerhedsrådets resolution 751 (1992), at én person tilføjes på listen over personer og enheder, der er omfattet af restriktive foranstaltninger.

Den berørte person kan til enhver tid til De Forenede Nationers Sikkerhedsråds komité, der er nedsat i medfør af resolution 751 (1992), med tilhørende dokumentation indgive en anmodning om, at beslutningen om at opføre personen på De Forenede Nationers liste tages op til fornyet overvejelse. Anmodningen stiles til følgende adresse:

Focal Point for De-listing Security Council Subsidiary Organs Branch Room DC2 2034 De Forenede Nationer New York, N.Y. 10017 USA

Tlf. +1 917 367 9448

Fax +1 212 963 1300

E-mail: delisting@un.org

Yderligere oplysninger: https://www.un.org/securitycouncil/sanctions/delisting/delisting-requests.

I forlængelse af De Forenede Nationers beslutning har Rådet for Den Europæiske Union besluttet, at den person, der er udpeget af De Forenede Nationer, skal opføres på listen over personer og enheder, som er omfattet af restriktive foranstaltninger, i afgørelse 2010/231/FUSP og i forordning (EU) nr. 356/2010. Begrundelsen for opførelse af den berørte person på listerne gives i de relevante afsnit i bilaget til Rådets afgørelse og i bilag I til Rådets forordning.

Den berørte person gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til forordning (EU) nr. 356/2010, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. forordningens artikel 5).

Den berørte person kan til Rådet med den fornødne dokumentation rette anmodning om, at afgørelsen om at opføre personen på ovennævnte lister tages op til fornyet overvejelse. Anmodningen stiles til følgende adresse:

Rådet for Den Europæiske Union Generalsekretariatet RELEX.1 Globale og Horisontale Spørgsmål Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail: sanctions@consilium.europa.eu

Den berørte person gøres ligeledes opmærksom på muligheden for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 105 af 27.4.2010, s. 17.

(2) EUT L 56 af 28.2.2022, s. 3.

(3) EUT L 105 af 27.4.2010, s. 1.

(4) EUT L 56 af 28.2.2022, s. 1.